Source: http://docplayer.hu/14443521-Egyesulet-szervezeti-es-mukodesi-szabalyzata.html
Timestamp: 2018-12-17 12:32:33+00:00

Document:
Egyesület Szervezeti és Működési Szabályzata - PDF
Download "Egyesület Szervezeti és Működési Szabályzata"
1 Egyesület Szervezeti és Működési Szabályzata Az Egyesület vezetése, tisztségviselői, szervezeti formája. Az Egyesület demokratikusan működő szervezet, melynek közgyűlése évenkénti tisztújító közgyűlésén választja meg tisztségviselőit. Az elnökség egy Elnök, egy Alelnök és egy Titkár tisztségviselőkből áll, melyek mandátuma egy évre szól, vagy felmondással, kizárással szűnik meg. Az Egyesület tagsága. Ki lehet tag és milyen feltételekkel? Az egyesület tagsága 1.Az egyesület rendes tagja lehet az egyesület két rendes tagjának egyidejű ajánlása mellett az a nagykorú büntetlen előéletű magyar vagy külföldi természetes személy, jogi személy, valamint jogi személyiséggel nem rendelkező szervezet, nemtől, nemzetiségtől és vallási- felekezeti- világnézeti hovatartozástól függetlenül bárki, aki elfogadja az egyesület Alapszabályát és belépési nyilatkozatában vállalja, hogy tevékenyen részt vesz az egyesület munkájában, valamint a taggyűlés által meghatározott forint éves tagdíjat megfizeti a tárgyévben, a tag belépésének keltétől számított 15 munkanapon belül. 2.Pártoló tag lehet az egyesület két rendes tagjának egyidejű ajánlása mellett az a nagykorú természetes személy, jogi személy, jogi személyiséggel nem rendelkező szervezet, aki az egyesület Alapszabályát elfogadja, valamint erkölcsileg és anyagilag támogatja az egyesületi működést, de rendes tagként nem kíván belépni az egyesületbe. Felvétele a rendes tagokra vonatkozó szabályok szerint történik. A pártoló tag részt vehet tanácskozási joggal a Közgyűlésen, igénybe veheti az egyesületi szolgáltatásokat, de nem választhat és nem választható, illetve nincs szavazati joga. A pártoló tagnak nincsen tagdíjfizetési kötelezettsége. Egyebekben jogai és kötelességei megegyeznek a rendes tagokéval. Az ÉletMag Klub tagsága (továbbiakban Klubtag) nem azonos az Egyesület tagságával. A Klubtagság feltételeit az ÉletMag Klub Szervezeti és Működési Szabályzatában taglaljuk. Klubtag a fenti feltételek teljesítésével válhat az Egyesület rendes-, vagy pártoló tagjává. Őt is csak két egyesületi tag ajánlásával lehet felvenni az éves forint tagdíj befizetését követően. 3.A tagok felvételéről a tag írásos felvételi kérelme alapján az egyesület Elnöksége dönt, valamint tagjairól nyilvántartást vezet az egyesület székhelyén. A tagfelvételi kérelemről hozott elutasító elnökségi határozat ellen fellebbezésnek helye nincs. 4.A tagok tevékenységüket az Egyesület nevében bejegyzett ÉletMagHáz névvel feltüntetett telephelyeken, illetve az Egyesület felhő alapú hálózatában megjelölt helyeken gyakorolhatják. A tevékenység helyéül szolgáló helyszín hatályos engedéllyel kell rendelkezzen az ott elvégezhető beavatkozások viszonylatában. Ezen engedélyek meglétéről a helyszín üzemeltetője, fenntartója, vagy annak tulajdonosa kell, hogy gondoskodjon. Elmulasztásukért az Egyesület felelősségre nem vonható. 5.Az ÉletMag Gyógyszövetség Egyesület és az ÉletMag Klub közötti szoros kapcsolatot az kívánja fenntartani, hogy az ÉletMag Klub helyi vezetői csak az Egyesület rendes tagjai közül választhatók. 6.Az ÉletMagHáz gyógyközösségek demokratikusan saját helyi illetékességű vezetőket választanak tagjaik közül az alábbiak szerint. Egy az ÉletMagHáz ügyvezetésével megbízott ÉletMagHáz helyi ügyvezetőt; egy a komplementer medicina, vagy természetgyógyászat művelésében elöljáró, demokratikusan megválasztott helyi szakmai vezetőt; illetve egy a hagyományos orvoslás területéről a gyógyközösség munkáját segítő, koordináló orvosok közül demokratikusan választott helyi orvosvezetőt. Az ügyvezető feladata: a helyileg szerveződő ÉletMag közösség koordinálása, az országos vezetés felé történő beszámolás, illetve az ÉletMag Házzal kapcsolatos szervezeti infrastruktúra felállítása továbbá a feladat orientált adhok munkacsoportok létrehozása és a helyi képviselet. Az ügyvezetők két havonta megbeszélést tartanak változó helyszínen, mely előre egyeztetett módon skype vagy egyéb internetes konferencia beszélgetéssel is kiváltható, ha azt a magház vezetők egyszerű többsége kezdeményezi. Ezen /7 oldal
2 beszélgetésekről is jegyzőkönyv készül. Az ügyvezetők az ÉletMag Klubbok szervezésében is részt vesz. Segíti a Klub tevékenységét, rendezvények lebonyolításában és a helyi terjesztői hálózat gazdasági folyamatait koordinálja. Az szakmai vezető feladata: Az Egyesület helyi szakmai tevékenységének koordinálása. Felügyeli a beteg-páciens- fénykereső adminisztráció maradéktalan teljesítését. Konzultációkat szervez és bonyolít le. Az Egész-ség menedzserek munkáját felügyeli és szervezi. Az állapot mustrák szakmai minőségét biztosítja. Elsősorban a természetgyógyászok állapot javító terapeuták és oki terapeuták csoportjainak szakmai irányítását végzi. Az orvos vezető feladata: Az Egyesülethez csatlakozó orvosokat fogja helyileg össze. Igyekszik eleget tenni a komplementer medicina és az orvosi munka szakma szabályai szerinti összehangolásának. Kölcsönös oktató programokat szervez. A világos és átlátható betegutak etikai és szakmai megalapozottságáért felel. Kezeli az esetleges konfliktusokat orvos és természetgyógyász között a beteg érdekeit mindenek felett szem előtt tartva. Tartja a kapcsolatot a hivatalos nyugati orvoslás és a hatóságok felé. Az egyesület megnevezésében is a szövetség kifejezés arra utal, hogy a természet gyógyászok,a hivatásos orvosok és más gyógyítók egymással együttműködve, holisztikus szemléletben kezelik és gyógyítják a betegségeket. Vagyis az itt használt szövetség kifejezés nincs összefüggésben az évi II.tv 13. szakaszában tárgyalt társadalmi szervezetek szövetségével. 7.A tag jogai és kötelességei: részt vehet az egyesület társadalmi tevékenységében és rendezvényein, a Közgyűlés határozatainak meghozatalában, észrevételeket, illetve javaslatokat tehet, véleményt nyilváníthat az egyesület működésével kapcsolatosan; a tag ajánlásokat tehet az egyesületi működést érintő kérdések megtárgyalására; a tag indítványt tehet a Közgyűlés napirendjére; betekinthet az egyesület nyilvántartásaiba; a tagok 1/3-a írásban a cél és az ok megjelölésével rendkívüli Közgyűlés és rendkívüli Elnökségi ülés összehívását kezdeményezheti; valamennyi rendes tag választhat és választható; ÉletMag Klubtag nem azonos a rendes taggal. a tag köteles eleget tenni valamennyi, az Alapszabályban meghatározott kötelességének. Az egyesület természetes személy tagjai jogaikat kizárólag csak személyesen gyakorolhatják, a jogi személyiségű és jogi személyiséggel nem rendelkező tagjai jogaikat képviselőik útján gyakorolhatják, akiket az Elnökségnek be kell jelenteni. 8.A tagsági viszony megszűnése: A tagsági viszony kilépéssel, kizárással, törléssel természetes személy tag halálával a jogi személy tag megszűnésével és az Egyesület megszűnésével szűnik meg. Kilépéssel szűnik meg a tagsági viszonya annak a tagnak, aki ezt a szándékát az Elnökségnél írásban bejelenti. A tag kizárásának okai: az egyesület célkitűzéseivel ellentétes, vagy annak értékrendjét sértő magatartás, cselekedet vagy közszereplés; a gyógyító titoktartási és etikai kötelezettségének durva megsértése; a szemérem és személyiségvédelem ellen elkövetett bárminemű cselekmény; az egyesület többi tagjának érdekeit sértő, vagy ellenük irányuló vagyoni jellegű cselekmény, illetve érdemtelen haszonelvű öncélú magatartás; az egyesület erkölcsi és társadalmi értékrendjével ellentétes, a közösséget bomlasztó magánéleti ok(ok); az egyesület szakmai irányelveinek durva figyelmen kívül hagyása Az Egyesületi tagok kizárásáról a Közgyűlés dönt, egyszerű többséggel, nyílt szavazás formájában. A határozatot az érintett az 1989.évi II.tv 10.szakaszában foglaltak szerint a bíróság előtt megtámadhatja. Az Elnökség saját hatáskörében törölheti azt a tagot az egyesületi tagok közül aki a tagdíjat annak esedékességétől számított 3 hónapon belül fizetési felszólítás ellenére nem fizeti meg, /7 oldal
3 vagy aki részletfizetést kért, és az abban foglaltaknak megfelelően az esedékességtől számított 3 hónapon belül felszólítás ellenére sem teljesített, illetve aki a felszólítások ellenére nem él méltányossági, vagy egyedi elbírálási kérelemmel az elnökség felé és egyúttal a határidőket nem tartja be; továbbá akit a bíróság jogerős és végrehajtható szabadságvesztés büntetésre ítélt és a közügyektől eltiltott. Ezen elnökségi szankciókkal szemben fellebbezési lehetőség nincs. Kizárt tag 2 év kihagyást követően ismételt felvételi kérelemmel folyamodhat az elnökség felé. A benyújtott motivációs levélben megfogalmazott önéletrajzzal, melyet az elnökség saját hatáskörében bírál el. Elutasítással szemben fellebbezésnek helye nincs. 9.Az egyesületi tagdíjat évente kell fizetni. Az éves tagdíjat az Elnökség javaslatára a Közgyűlés minden év január 31. napjáig állapítja meg. A tagdíjfizetés tekintetében az Elnökség méltányossági alapon a tag kérelmére kedvezményes tagdíjfizetést engedélyezhet. A hatályos tagdíj mértéke: forint / év. Az egyesület szervei és tisztségviselői Az egyesület szervei és tisztségviselői: Közgyűlés; Elnökség, Elnök, Alelnök, Titkár A Közgyűlés 1. Az egyesület legfőbb szerve a Közgyűlés, vagyis a rendes tagok összessége. 2. A Közgyűlést évente legalább egy alkalommal össze kell hívni. A Közgyűlés összehívása az Elnökség feladata. Az Elnökség akadályoztatása esetén a következő sorrendben az Elnök, az Alelnök, illetve a Titkár jogosult összehívni a Közgyűlést. A Közgyűlés helyét, időpontját, napirendi pontjait a Közgyűlés előtt legalább tíz nappal írásban közölni kell a tagsággal. Határozatképtelenség esetén a megismételt Közgyűlést hét napon belüli időpontban, az eredetivel azonos napirendi pontokkal kell összehívni. Az ismételten összehívott Közgyűlés a megjelentek számától függetlenül határozatképes, feltéve, ha a napirendi pontok változatlanok. A Közgyűlésre szóló meghívónak egyúttal tartalmaznia kell a határozatképtelen Közgyűlés megismétlésének helyét és idejét, a határozatképtelen Közgyűlés megismétlésének jogkövetkezményeire történő figyelmeztetéssel egyidejűleg. A megismételt Közgyűlés összehívható a határozatképtelenség megállapítását követő fél órára is. 3. A Közgyűlés összehívását kérhetik a tagok 1/3-a cél és az ok megjelölésével. Ebben az esetben a Közgyűlést harminc napon belül össze kell hívni. 4. A Közgyűlést egyebekben akkor is össze kell hívni, ha az Elnökség, vagy a azt szükségesnek tartja, illetve ha azt a bíróság elrendelte. 5. A Közgyűlés ülései nyilvánosak. Szótöbbséggel a Közgyűlés kizárhatja a nyilvánosságot, ha azt az egyesület valamely tagja a jogos magánérdek védelmére vagy a közérdekre hivatkozva kezdeményezi. 6. A Közgyűlés határozatképes, ha azon a tagok több mint fele jelen van. 7. A Közgyűlést az Elnök vezeti. Akadályoztatása esetén az általa megbízott személy. 8. A Közgyűlésről jegyzőkönyv készül, melybe bele kell foglalni a hozott határozatokat, a szavazás arányát, a Közgyűlés helyét, idejét, a jelen lévő tagok számát az aláírt jelenléti ívnek megfelelően, meghívott személyek és a jegyzőkönyvvezető nevét, a napirendet, a jelenlévő tagokat a jelenléti ív alapján, a hozzászólásokat, az érdemi határozatok számát, hatályát, végrehajtásának módját. A jegyzőkönyvet úgy kell vezetni, hogy abból az érdemi döntést támogatók és ellenzők számaránya megállapítható legyen. A felszólalásokat tömöríteni kell. A jegyzőkönyvet az Elnök, a jegyzőkönyvvezető és két hitelesítő írja alá, akiket a Közgyűlés esetenként választ meg. 9. A Közgyűlés kizárólagos hatásköre: 1. az egyesület megalakulásának, feloszlásának, más egyesülettel való egyesülésének kimondása; 2. az egyesület Alapszabályának elfogadása és módosítása; 3. tisztségviselők megválasztása, visszahívása; /7 oldal
4 4. a tagdíj mértékének megállapítása; 5. az évi költségvetés elfogadása; 6. az Elnökség évi beszámolójának szótöbbséggel történő elfogadása; 7. döntés mindazon kérdésekben, melyet jogszabály hatáskörébe utal. 11. A Közgyűlés határozathozatala: A Közgyűlés határozatait nyíltan, egyszerű szótöbbséggel, nyílt szavazással hozza meg. Minden tagnak egy szavazata van. 12. Tisztségviselők megválasztása: Tisztségviselők: Elnök; Alelnök; Titkár. A tisztségviselők megválasztása nyílt szavazással történik. Megválasztott az a személy, aki az érvényes szavazatok több mint a felét megszerezte. Amennyiben a jelöltek közül valaki nem kapta meg az érvényes szavatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz. Az Elnökség 1. Az egyesület képviselő és ügyintéző szerve az Elnökség. 2. Az Elnökséget a Közgyűlés választja meg nyílt szavazással tagjai sorából 4 éves időtartamra. 3. Az Elnökség 7 tagú, tagjai: az Elnök, az Alelnök, a Titkár, és a rendes tagok közül demokratikusan megválasztott 4 elnökségi tag. 4. Az Elnökség szükség szerint, de havonta legalább egyszer ülésezik. Az üléseket az Elnök hívja össze írásos meghívóval, a napirendi pontok megjelölésével. 5. Az Elnökség ülései nyilvánosak. Az Elnökség zárt ülést tarthat, melyre a Közgyűlés zárt ülésére vonatkozó szabályokat kell alkalmazni. 6. Az Elnökség határozatképes, ha azon legalább 5 fő tag jelen van. Határozatképtelenség miatt elmaradt ülést 7 napon belül újra össze kell hívni. 7. Az Elnökség határozatait nyíltan, szótöbbséggel hozza. 8. Az Elnökség feladata és hatáskörei: - a tagsági viszony keletkezésével, megszűnésével kapcsolatos eljárások; - a Közgyűlés összehívásával, működésével kapcsolatos előkészítő, és a Közgyűlés munkáját elősegítő szervező tevékenység; - két közgyűlés között irányítja az egyesület munkáját; - az egyesület gazdasági, gazdálkodási tevékenységével kapcsolatos döntés-előkészítő munka, az éves programok, költségvetés megvitatása, és elfogadásra a Közgyűlés elé való terjesztése; - az Elnök éves beszámolójának elfogadása; - személyzeti munka irányítása; - tisztségviselők beszámoltatása; - az egyesület tagjainak kizárásával kapcsolatos eljárás felülvizsgálata, közgyűlés elé terjesztése -az egyesület céljainak megvalósítása érdekében saját hatáskörében állandó, vagy határozatlan idejű szakbizottságokat hozhat létre - minden olyan eljárás, mely nem tartozik a Közgyűlés kizárólagos hatáskörébe, és amelyeket az Elnökség hatáskörébe von. Az Elnökség üléseiről jegyzőkönyv készül, melyre a Közgyűlés ülésein készült jegyzőkönyvekre vonatkozó szabályokat kell alkalmazni azzal, hogy az Elnökség ülésén nem kerül sor jegyzőkönyv hitelesítők alkalmazására. Az egyesület nevében nyilatkozati jogosultsága az elnökségi tagoknak van /7 oldal
5 Az egyesület Elnöke és Alelnöke Az egyesület Elnökét 4 éves időtartamra a Közgyűlés választja meg nyílt szavazással, aki tevékenységével a Közgyűlésnek felelős. A Közgyűlés 1 fő Alelnököt választ, aki az Elnököt akadályoztatása esetén teljes jogkörrel helyettesíti. Az Elnök feladata és hatásköre: az egyesület tevékenységének irányítása; a Közgyűlés összehívása; határozatainak ellenjegyzése; a Közgyűlés és az Elnökség ülésein hozott határozatok végrehajtása; irányítja az Elnökség munkáját; vezeti a Közgyűlés és az Elnökség üléseit; összehívja az Elnökség üléseit; irányítja az egyesület gazdálkodását; képviseli az egyesületet, képviseleti joga önálló; irányítja az apparátus munkáját; intézkedik és dönt a hatáskörébe utalt ügyekben, és minden olyan feladatot ellát, amelyet jogszabály az Elnök feladat- és hatáskörébe utal. A Titkár Az egyesület adminisztrációjával kapcsolatos feladatok, valamint a napi tevékenység és határozatok végrehajtásának szervezése érdekében a Közgyűlés nyílt szavazással 4 éves időtartamra Titkárt választ. A Titkár munkáját közvetlenül az Elnök felügyeli és irányítja. A vezető tisztségviselők összeférhetetlensége és rájuk vonatkozó egyéb szabályok 1. A vezető szerv határozathozatalában nem vehet részt az a személy, aki vagy akinek közeli hozzátartozója, élettársa (továbbiakban együtt: hozzátartozó) a határozat alapján: a, kötelezettség vagy felelősség alól mentesül, vagy b, bármilyen más előnyben részesül, illetve a megkötendő jogügyletben egyébként érdekelt. 2. Tisztségviselő csak magyar állampolgár és az egyesület rendes tagja lehet. 3. Valamennyi tisztségviselő megválasztása 4 évre szól, azonban korlátozás nélkül újraválaszthatók. 4. A tisztségviselők megbízatása megszűnhet a megbízatási idő lejártával, lemondással, Közgyűlés általi visszahívással, a tisztségviselő halálával. 5. A Tisztségviselők a köz érdekében történő népfelség elvét érvényesítő demokratikus alapelvek szerinti alkalmazása érdekében, az ellenőrzött cselekvésének helyt adó visszahívhatóság intézményével kívánja szavatolni az Egyesület működését károsan befolyásoló, de az alapszabállyal tételesen nem ellentmondó tevékenységet végző Tisztségviselők demokratikus eljárás során történő visszahívhatóságának, végső esetben kizárásának lehetőségét. 6. A visszahívhatósági eljárást legalább 10 azaz tíz rendes tag az elnökség felé történő írásos panasztétellel kezdeményezheti, melyet az elnökség 15 napon belül köteles az érintettet, vagy érintetteket tájékoztatni, illetve a panasszal élőknek megválaszolni. Az elnökség válaszában a panasztétellel élőket írásban köteles feljogosítani, hogy a mindenkori tagságtól észrevételüket támogató aláírást gyűjtsenek az erre a célra rendszeresített formanyomtatványon. Az aláírások száma el kell, hogy érje az eljárás kezdetekor datált taglétszám egyszerű többségét. A határozatának és az érvényes elegendő számú aláírás birtokában az elnökség 45 napon belül köteles rendkívüli közgyűlést összehívni. Az elnökség továbbá köteles a közgyűlést /7 oldal
6 a kezdeményezett eljárás kiváltó okairól, és annak menetéről részletesen tájékoztatni. A közgyűlés az elhangzottak tudomásul vételét követően a teljes tagság legalább 50%-a plusz 1 fő részvétele mellett 2/3-os többségi határozatot hozhat nyílt szavazással, mely határozat ellen további fellebbezésnek helye nincs. A határozatnak tartalmaznia kell az elmarasztalás mértékét és a visszahívás hatályba lépésének pontos dátumát, illetve a tisztújító Közgyűlés ülésének napját. Határozatképtelenség esetén a Közgyűlés 15 napon belül ismételten összehívandó és a jelen lévők 2/3-os többségi határozata a döntő. Amennyiben a közgyűlés a fentiek értelmében határozat, vagy döntésképtelen, illetve a visszahívást nem szavazza meg, az ügy okafogyottá válik és a tisztségviselő mandátumának lejártáig az eljárás nem ismételhető meg semmilyen indokkal, mely ellen a panasszal élők, kezdeményezők fellebbezéssel nem élhetnek. 7. Amennyiben az elnökség tagját, vagy tagjait érintő, de annak szavazati többségét el nem érő panasztétel jogorvoslata van folyamatban, ez esetben a fenti eljárást az elnökség maradék többsége lefolytathatja 8. A tisztségviselők munkájukért tiszteletdíjban részesülhetnek, valamint szükséges és igazolt költségeik megtérítésre jogosultak. Az egyesület képviselete és jegyzése, a bankszámla feletti rendelkezési jog gyakorlása 1. Az egyesületet az Elnök képviseli. 2. Az egyesület jegyzése akként történik, hogy az egyesület Elnöke az egyesület képviseletében kézzel vagy géppel előírt, előnyomtatott egyesületi név fölé nevét önállóan írja az aláírási címpéldánynak megfelelően. Az egyesület vagyona és gazdálkodása 1. Az egyesület éves költségvetés alapján gazdálkodik, amelyet a Közgyűlés fogad el. Az egyesület gazdálkodásáról az Elnökség jelentést készít, amelyet elfogadás céljából a Közgyűlés elé terjeszt. 2. Az egyesület működéséhez szükséges bevételeket az alábbiak jelentik: 1. tagsági díjak, amelyet a Közgyűlés évente állapít meg; 2. magán és jogi személyek támogatása, adományai; 3. pályázaton nyert bevételek; 4. az egyesület gazdasági, vállalkozási tevékenységéből származó bevétel; 5. egyéb bevételek; 6. kamatbevételek. 3. Az egyesület bevételeivel önállóan gazdálkodik. 4. Az egyesület gazdálkodási tevékenységének vezetését megfelelő szakképzettséggel rendelkező személy közreműködésével végzi. Az egyesület tartozásaiért saját vagyonával felel, a tagok saját vagyonukkal nem felelnek, csak a tagdíj mértékéig kötelezhetőek helytállásra. 5. Az egyesület vállalkozási tevékenységet csak jelen Alapszabályban meghatározott céljainak megvalósítás érdekében, azokat nem veszélyeztetve végez. 6. Gazdálkodása során elért eredményét nem oszthatja fel, azt kizárólag a jelen okiratban meghatározott tevékenységekre fordíthatja. Az egyesület megszűnése 1. Az egyesület megszűnik: ha a Közgyűlés az egyesület megszűnését kimondja, ha más szervezettel egyesül, ha megszűnését a bíróság megállapítja. 2. Az egyesület megszűnése esetén az egyesület vagyonáról az Elnökség gondoskodik. 3. Amennyiben az egyesület a bíróság által kezdeményezett feloszlatással szűnt meg, vagy megszűnését a bíróság állapította meg, s azt megelőzően a vagyon hovafordításáról nem történt rendelkezés, úgy az /7 oldal
7 egyesület vagyona a hitelezők kielégítése után állami tulajdonba kerül, azt közérdekű célra kell fordítani, s a vagyon felhasználásának módját nyilvánosságra kell hozni. A Közgyűlés és az Elnökség döntéseiről az egyesület székhelyén nyilvántartást kell vezetni, amelyből megállapítható a döntés tartalma, időpontja, hatálya, illetve a döntést támogatók és ellenzők számaránya és személye. A Közgyűlés és az Elnökség döntéseit az érintettekkel írásban kell közölni, egyébiránt a döntések nyilvánosak, azokba az egyesület székhelyén a Titkárral történő előzetes egyeztetés alapján bárki betekinthet. Az egyesület szervezetével és működésével kapcsolatos iratok nyilvánosak, azokba bárki korlátozás nélkül betekinthet. Az egyesület a nyilvántartásba vételével válik jogi személlyé. Az Alapszabályban nem részletezett kérdésekre az évi II. törvényben foglaltak az irányadók. Veszprém, jelen szerződő ÉletMag Klubtag... dr. Vincze Gábor ÉletMag Gyógyszövetség Egyesület Elnöke ajánló, kezes személy (1) ajánló, kezes személy (2) ÉletMag kód: ÉletMag kód: Pin kód: Pin kód: Kelt.:..., /7 oldal

References: bíróság 
 bíróság 
 bíróság 
 bíróság 
 bíróság 
 bíróság